**Analiza poslovnog procesa VIES registar za fazu III**

1. **Uvod**

Danom pristupanja Europskoj uniji Republika Hrvatska postaje dio zajedničkog tržišta Europske unije. Kako bi hrvatski porezni obveznici mogli poslovati na zajedničkom tržištu odnosno stjecati dobra te primati ili obavljati usluge unutar Europske unije potreban im je PDV identifikacijski broj. PDV identifikacijski broj dodjeljuje Porezna uprava, te ga razmjenjuje s drugim državama članicama putem sustava VIES-a. Posjedovanje valjanog PDV identifikacijskog broja preduvjet je poslovanja na zajedničkom tržištu.

VIES je informatički sustav zemalja članica EU koji omogućava prijenos i razmjenu podataka o valjanosti PDV identifikacijskih brojeva poduzetnika, razmjenu podataka o isporukama dobara i isporukama dobara iz jedne države članice u drugu državu članicu.

VIES poduzetnicima omogućava provjeru poreznih brojeva partnera iz EU, a Poreznoj upravi omogućava i olakšava nadzor.

VIES-ova dodatna vjerodostojnost je u tome što se ažurira na dnevnoj bazi. Podaci o PDV broju se mogu provjeriti na ovom linku Europske komisije <http://ec.europa.eu/taxation_customs/vies>

Osim provjere samog PDV identifikacijskog broja može se provjeriti naziv i sjedište gospodarskog subjekta.

1. **Poslovni proces ažuriranja VIES registra**

Porezni obveznici koji posluju na zajedničkom tržištu Europske unije radi dodjele PDV identifikacijskog broja podnose zahtjev (Obrazac P-PDV) za dodjelom PDV identifikacijskog broja nadležnoj ispostavi Porezne uprave.

**PDV identifikacijski broj**

PDV identifikacijski broj se temeljem Zakona o porezu na dodanu vrijednost dodjeljuje tuzemnim i stranim poreznim obveznicima:

* tuzemnom poreznom obvezniku upisanom u registar obveznika PDV-a koji obavlja transakcije unutar Europske unije,
* tuzemnom poreznom obvezniku koji isporučuje dobra ili obavlja usluge bez prava na odbitak pretporeza i pravnoj osobi koja nije porezni obveznik, a obvezni su plaćati PDV na stjecanje dobara unutar Europske unije ili su se opredijelili za mogućnost da plaćaju PDV na stjecanje neovisno o tome što nisu prešli prag stjecanja u iznosu od 77.000,00 kuna,
* svakom poreznom obvezniku koji stječe dobra unutar Europske unije u tuzemstvu za obavljanje gospodarske djelatnosti na području koje nije tuzemstvo,
* tuzemnom poreznom obvezniku kojem su usluge obavljene i koji je obvezan platiti PDV na primljenu uslugu,
* tuzemnom poreznom obvezniku koji obavlja usluge na području druge države članice za koje je primatelj usluge u drugoj državi članici obvezan platiti PDV,
* stranom poreznom obvezniku koji u tuzemstvu obavlja isporuke dobara i usluga s pravom na odbitak pretporeza,
* stranom poreznom obvezniku koji isporučuje dobra osobama koje nisu obveznici plaćanja PDV-a na stjecanje i prešao je prag isporuke u iznosu od 270.000,00 kuna ili je odustao od navedenog praga isporuke,
* stranom poreznom obvezniku koji isporučuju dobra koja podliježu trošarinama, osobama koje nisu porezni obveznici niti plaćaju PDV na stjecanje.

Prema Zakonu o porezu na dodanu vrijednost PDV identifikacijski broj je osobni identifikacijski broj (OIB) kojemu se dodaje predznak "HR" (HR+OIB).

**Obrazac P-PDV obuhvaća slijedeće podatke:**

Podaci o poreznom obvezniku

* Područni ured Porezne uprave, *šifarnik područnig ureda PU*
* Ispostava Porezne uprave, *šifarnik Ispostava PU*
* Naziv tvrtke/ Ime i prezime
* OIB
* Adresa
* Država, *šifarnik Geonomenklatura EU*
* Datum početka obavljanja djelatnosti u RH
* Porezni broj u državi sjedišta (samo za strane porezne obveznike)
* Djelatnost, *NACE šifarnik djelatnosti EU*
* Telefax/Telefon
* e-mail
* oblik vlasništva:
  + trgovac pojedinac, *check box*
  + trgovačko društvo, *check box*

Podaci o poreznom zastupniku\*

* Naziv tvrtke /Ime i prezime
* OIB
* Adresa

Podaci o vrijednostima PDV-a:

* Vrijednost oporezivih isporukama u prethodnoj godini
* Vrijednost oporezivih isporuka u tekućoj godini
* Datum upisa u registar obveznika PDV-a\*\*

Razlog dodjeljivanja PDV identifikacijskog broja tuzemnom poreznom obvezniku

* obavlja transakcije unutar EU, check box
* prijeđen prag stjecanja , check box
* odustao od praga stjecanja, check box
* obavlja ili prima usluge unutar , check box

Razlog dodjeljivanja PDV identifikacijskog broja stranom poreznom obvezniku

* prijeđen prag isporuke, check box
* odustao od praga isporuke, check box
* obavlja isporuke u RH, check box

*\*porezni obveznici koji imaju sjedište u Europskoj uniji mogu u Republici Hrvatskoj imenovati poreznog zastupnika, dok porezni obveznici koji imaju sjedište izvan Europske unije moraju imenovati poreznog zastupnika kao osobu koja je obvezna platiti PDV u RH*

*\*\*danom dodjele PDV identifikacijskog broja porezni obveznici ujedno se upisuju u registar obveznika poreza na dodanu vrijednost u RH ako prethodno nisu upisani*

Podaci sa zahtjeva P-PDV unose se u RH VIES registar poreznih obveznika.

PDV identifikacijski broj postaje valjan tek nakon sinhronizacije RH VIES registra poreznih obveznika sa EU VIES registrom poreznih obveznika (moćna sinhronizacija registara), te ga tek nakon toga porezni obveznik može koristi.\*\*\*

Provjera valjanosti PDV identifikacijskog broja može se izvršiti na web stranici Europske komisije <http://ec.europa.eu/taxation_customs/vies>

*\*\*\*Za potrebe projekta razvoja simulacije aplikacije RH VIES registar koristiti će se simulirani identifikacijski podaci, te će se funkcionalnost sinhronizacije samo simulirati.*