e-Inspektor

# Podaci o timu

**Tim: Plan B**

**Podaci o članovima tima:**

Lidija Lastavec, izvanredni student, 42564/13-I

Nikola Maras, izvanredni student, 33588/02-I

# Opis projekta

## Opis domene

Ulaskom u Europsku Uniju Republika Hrvatska je postala dio jedinstvenog tržišta EU, koje obilježava slobodno kretanje osoba, dobara, usluga i kapitala. Slobodna razmjena dobara između hrvatskih gospodarstvenika i njihovih poslovnih partnera u drugim zemljama članica podrazumijeva i poštivanje jedinstvenog sustava PDV-a u razmjeni dobara i usluga između država članica.

Problema sa praćenjem poreznih obveznika , obračunom i plaćanjem PDV-a bilo je i prije ulaska u EU, a svi sudionici trgovinske razmjene bili su hrvatski rezidenti, a sada nakon ulaska u EU problem postaje još veći, jer su u robnu razmjenu uključeni i nerezidenti iz bilo koje druge zemlje članice EU. Da bi europski (hrvatski) gospodarstvenik obavljao djelatnost robne razmjene sa poslovnim partnerima iz drugih zemalja članicama, mora od svoje nadležne porezne ispostave dobiti svoj porezni broj. Porezni broj (VAT ID) je identifikator temeljem kojeg poslovni partner iz druge države članice može provjeriti da li je navedeni gospodarstvenik porezni obveznik u svojoj zemlji članici sa prijavljenom djelatnošću robne razmjene unutar EU. Provjera poreznih obveznika vrši se u EU VIES bazi, koja sadrži podatke o svim poreznim obveznicima EU koji su registrirali djelatnost robne razmjene sa drugim zemljama članicama EU. Pristup VIES registru je javan i nalazi se na <http://ec.europa.eu/taxation_customs/vies/?locale=hr>.

Temeljno načelo oporezivanja, kod isporuke dobara između dva porezna obveznika iz različitih zemalja članica, je da imaju svoj porezni PDV (VAT) broj (provjerava se u VIES registru), te da se PDV plaća u zemlji odredišta dobra. Pojednostavljeno, ako hrvatski gospodarstvenim doprema robu iz druge zemlje članice on će svom stranom poslovnom partner dostaviti svoj PDV broj, kojeg će nerezident provjeriti u VIES registru, dobiti potvrdu da je hrvatski gospodarstvenik obveznik PDV-a u RH, te mu temeljem toga fakturirati isporučenu robu bez poreza. Obveza je hrvatskog gospodarstvenika da primitak takve robe prijavi na mjesečnom PDV obrascu, te na nju obračuna i plati PDV u RH. Isto tako, ako hrvatski gospodarstvenik otpremi dobra svom poslovnom partneru u drugoj zemlji članici, on ispostavlja fakturu za robu bez PDV-a, a porez je dužan platiti gospodarstvenik u zemlji odredišta robe.

Cilj ove aplikacije je:

* praćenje mjesečnih PDV obrazaca hrvatskih poreznih obveznika registriranih za robnu razmjenu sa EU (VIES registar)
* usporedba i kontrola prijavljenih kumulativnih vrijednosti robne razmjene na PDV obrascu sa analitikom iskazanom na PDV-S i ZP obrascu\*
* usporedba i kontrola mjesečnih PDV obrazaca hrvatskih gospodarstvenika sa VIES podacima drugih zemalja članica\*\*
* glavni cilj je rezultat navedenih provjera, u obliku liste poreznih obveznika raspoređenih po poreznim ispostavama čije vrijednosti odstupaju za više od n%, kao podloga za plan poreznog inspektorskog nadzora


\*Na obrascu PDV-S porezni obveznik je dužan iskazati analitiku kumulativne vrijednosti iz PDV obrasca za stjecanja iz EU, analogno na obrascu ZP iskazuje se analitika kumulativne vrijednosti iz PDV obrasca za isporuke u EU.

\*\* Porezni sustav EU temelji se na logici da ono što je isporuka iz jedne zemlje članice mora biti stjecanje za drugu zemlju članicu i obrnuto, te porezne uprave svih zemalja članica međusobno razmjenjuju VIES podatke (analitičke podatke koje su porezni obveznici dostavili putem PDV-S i ZP).

## Specifikacija projekta

1. VIES registar – simulacija
   * baza sa podacima registriranih poreznih obveznika
   * sučelje za pretraživanje baze temeljem poreznog broja – app: porezni obveznik, porezni referent
   * sučenje za unos i ažuriranje podataka u bazi – app: centralni administrator PU
   * formalne kontrole unosa
2. Unos, ažuriranje i spremanje poreznih podataka – app: porezni obveznik
   * sučelje za unos PDV podataka
   * sučelje za unos PDV-S podataka
   * sučelje za unos ZP podataka
   * formalne kontrole unosa prije spremanja
   * baza PDV, PDV-s i ZP podataka
3. Usporedba podataka sa PDV obrasca i kumulativa analitike sa PDV-S i ZP obrasca – app: porezni referent
   * sučelje sa prikazom kumulativnih vrijednosti sa PDV obrasca, kumuliranih vrijednosti analitike sa PDV-S i ZP obrasca i prikaz utvrđenog % odstupanja između tih vrijednosti po poreznom obvezniku, pregled/izvještaj
   * na zahtjev referenta onogućiti vizualni pregled PDV, PDV-S i ZP podataka za traženog poreznog obveznika
   * poslovna logika je kumulirati analitičke PDV-S i ZP podatke i usporediti ih sa PDV vrijednostima, odstupanje izraziti u %
4. Baza VIES podataka – simulacija, app: centralni admin PU
   * sučelje za učitavanje VIES datoteka
   * baza za pohranu VIES podataka za stjecanje
   * baza za pohranu VIES podataka za otpreme
5. Usporedba PDV i VIES podataka – simulacija, app: centralni admin PU
   * sučelje za pokretanje obrade usporedbe PDV i VIES podataka
   * poslovna logika je izdvojiti sve one koje odstupaju za više od n%
   * rezultat je lista poreznih obveznika sa odstupanjem većeg od dozvoljeno, sortirana po poreznim ispostavama i % odstupanja

Za aplikaciju “porezni obveznik” implementirala bi se funkcionalnost F1 – pomoć korisnicima sa uputama za rad na aplikaciji.



**Specifikacija - korisnični nivo**

1. Baze podataka
   * šifarnici
     + Geonomenklatura
     + Porezne ispostave RH
   * registar poreznih obveznika (simulacija VIES)
   * registar PDV podataka
   * registar PDV-S podataka
   * registar ZP podataka
   * registar VIES podataka za stjecanja
   * registar VIES podataka za isporuke
2. Aplikacija “Porezni obveznik”
   * sučelje za pretraživanje registra poreznih obveznika (simulacija VIES)
   * sučelje za unos i ažuriranje PDV podataka
   * sučelje za unos i ažuriranje PDV-S podataka
   * sučelje za unos i ažuriranje ZP podataka
3. Aplikacija “Porezni referent”
   * sučelje za pretraživanje registra poreznih obveznika (simulacija VIES)
   * sučelje za usporedbu i kontrolu vrijednosti PDV, PDV-S i ZP podataka
   * sučelje za pregled pojedinačnih PDV, PDV-S i ZP podataka
4. Aplikacija “Centralni admin PU”
   * sučelje za unos i ažuriranje registra poreznih obveznika (simulacija VIES)
   * sučelje za učitavanje VIES datoteka
   * sučelje za pokretanje uparivanja i usporedbe PDV-VIES podataka, pregled rezultata usporedbe i izvoz u excel, sort po poreznim ispostavama RH

## Korištene tehnologije

* MS Visual Studio
* Visual paradigm for UML
* MS Project
* MS Office
* MySQL Server

# Status projekta

1. Novi project